พอดีลูกสาวโดนแมวข่วนได้สองวัน พาไปฉีดวัคซีนที่รพแล้วค่ะ แต่น้องมีอาการท้องเสีย ไข้ต่ำๆ ควรทำอย่างไรต่อดีค่ะ
สวัสดีค่ะ การมีอาการท้องเสียและไข่ต่ำๆ น่าจะเป็นอาการของอาหารเป็นพิษหรือลำไส้อักเสบเฉียบพลัน หากอาการไม่รุนแรง แนะนำให้ดูแลตามอาการได้แก่ การดื่มน้ำสะอาดให้มาก และดื่มน้ำเกลือแร่ร่วมด้วย เลือกอาหารอ่อนๆ อาหารที่ย่อยง่าย รสจืดเช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก อาจยิ่งทำให้ถ่ายมากขึ้น หลีกเลี่ยงอาหารรสจัด ทานอาหารที่ปรุงสุกใหม่ เป็นต้น หากมีไข้ ควรทานยาลดไข้ เช่น พาราเซตามอล เป็นต้นสำหรับวัคซีนพิษสุนัขบ้า สามารถไปรับการฉีดวัคซีนได้ตามกำหนดนัดเดิมค่ะ วัคซีนไม่มีผลทำให้อาการที่เป็นอยู่เป็นมากขึ้นค่ะ